Diari Oficial de la Generalitat Valenciana


Sumari del DOGV 5284, del 20-06-2006 (2006/7331)

ACORD de 16 de juny de 2006, del Consell, pel qual s'establixen els criteris de repartiment dels fons addicionals aprovats en l'Acord de la Mesa General de Negociació de 25 d'octubre de 2005.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/7331


Data del document
:   16-06-2006

Organisme emissor
:   Conselleria de Sanitat

Tipus de document
:   Acord

Descriptors 

:   * salari
    * augment salarial
    * funcionari
    * professió sanitària
    * concurs administratiu

ACOPD de 16 de juny de 2006, del Consell, pel qual s'establixen els criteris de repartiment dels fons addicionals aprovats en l'Acord de la Mesa General de Negociació de 25 d'octubre de 2005. [2006/S7331]  
El Consell, en la reunió del dia 16 de juny de 2006, va adoptar l'acord següent:  
Mitjançant un Acord de la Mesa General de Negociació sobre mesures retributives dels empleats públics en l'exercici 2006, subscrit el 25 d'octubre de 2005, es va establir:  
. Un fons addicional del 0,3% de la massa salarial, amb l'objectiu de millorar la qualitat i l'eficàcia en la prestació dels servicis públics.  
. Un fons addicional pel diferencial de l'IPC real si este supera el 3%, amb un límit del 0,4% de la massa salarial. Esta mesura està destinada a assegurar el manteniment de les condicions retributives dels empleats públics.  
En este acord s'establix que la concreció d'estes mesures s'ha de dur a terme en cada una de les Meses Sectorials, d'acord amb els criteris generals que s'adopten en la Mesa General de Negociació.  
En compliment d'este mandat es va reunir la Mesa Sectorial de Sanitat el 9 de març de 2006, i es va aprovar, per unanimitat, el punt segon de l'orde del dia: «Distribució massa salarial 2006», en el sentit que el 0,3% de la massa salarial es distribuirà linealment i el 0,4% proporcionalment, i que són ambdós inclosos en el complement específic per a dotar-los de caràcter consolidable.  
Per tot això, amb un informe previ favorable de l'Àrea Jurídica de la Conselleria de Sanitat, i després d'haver sigut negociat en la Mesa Sectorial de Sanitat, d'acord amb el que preveu l'article 32.b) de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, a proposta del conseller de Sanitat, el Consell,  
ACORDA  
Primer  
Aprovar la distribució dels fons addicionals aprovats per la Mesa General de Negociació de la forma següent:  
. El fons addicional del 0,3% de la massa salarial es distribuirà linealment.  
. El fons addicional del 0,4% de la massa salarial es repartirà de forma proporcional.  
Ambdós conceptes s'inclouran en el complement específic per a dotar-los de caràcter consolidable.  
Segon  
Este acord tindrà efectes des de l'1 de gener de 2006.  
Tercer  
Ordenar la publicació de l'Acord en el Diari Oficial de la Generalitat.  
València, 16 de juny de 2006.. El vicepresident i secretari del Consell de la Generalitat: Víctor Campos Guinot.